钦定古今图书集成/理学汇编/学行典/第011卷 > 何塘阴阳管见 > 《第十章》
## 钦定古今图书集成/理学汇编/学行典/第011卷 > 何塘阴阳管见 > 《第十章》

或曰：“何谓太极？”曰：“一阴一阳之谓道。道，太极也。”周子
之论何如？曰：似矣，而实非也。五行一阴阳，阴阳一太
极，则固谓太极不外乎阴阳，而阴阳不外乎五行矣。
自今论之，水水也，火火也，金木水火土之交变也；土，
地也。天安在乎有地而无天，谓之造化之全，可乎哉？
天，太极也。故朱子以“上天之载”释太极，以“天道流行”
释阴阳，岂可谓之有地而无天乎？曰：“《易》有太极，是生
两仪，两仪生四象，四象生八卦”，八卦之中有干有坤，
则天地皆太极之分体明矣。以天为太极之全体，而
地为天之分体，岂不误甚矣哉！《太极图》为性理之首，
而其失有如此者，故不可不辨。